
Терлек азыгы әзерләү эшләре һәм республиканың сөтчелек тармагындагы хәлләр турында Татарстан Республикасы Хөкүмәте йортында узган республика киңәшмәсендә Татарстан Республикасы Премьер-министры урынбасары – Татарстан Республикасы авыл хуҗалыгы һәм азык-төлек министры Марат Әхмәтов хәбәр итте.

Киңәшмәне республиканың барлык муниципалитетлары белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә Татарстан Республикасы Премьер-министры Алексей Песошин да катнашты.

Министр хәбәр иткәнчә, бүгенгә республикада 300 мең гектарда күпьеллык үләннәр чабып алынган – бу мәйданнарның 65%ы. 130 мең тонна печән һәм 700 мең тонна сенаж. «Әтнә, Зәй һәм Тәтеш районнары беренче чабып алуны тәмамлап киләләр», - дип белдерде Марат Әхмәтов.

Шундый ук һава шартлары булган кайбер районнарда мәйданнарның яртысы да чабып алынмаган әле. Югары Ослан районында 77 %ы калган, Әгерҗе районында - 75%ы, Әлмәт районында - 70%ы, Минзәлә районында - 66%ы, Менделеевск районында - 63%ы.

Марат Әхмәтов шулай ук хәбәр иткәнчә, республика авыл хуҗалыгы берәмлекләре буенча беренче мәртәбә тәүлегенә 4 мең тонна сөт савып алына, продуктылыгы бер сыерга 17 кг. «Бу асылда – заманча технологияләр куллану, быел сатып алу бәяләренең тотрыклы булуы (бер килограмм өчен 23 сум) һәм аксым концентрациясе югары булган яшел терлек азыгы китереп тору нәтиҗәсе», - диде Татарстан Республикасы авыл хуҗалыгы һәм азык-төлек министры.
Марат Әхмәтов ТР Хөкүмәте йортында узган киңәшмәдә терлек азыгы әзерләү һәм республиканың сөтчелек тармагындагы хәлләр турында сөйләде